**ΣΥΓΚΑΤΑΘΕΣΗ ΓΙΑ ΤΗΝ ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΑΝΗΛΙΚΩΝ**

**(Ειδικό Έντυπο)**

Με το συγκεκριμένο έντυπο ενημερώνεστε για την επεξεργασία των προσωπικών δεδομένων των παιδιών σας και τους σκοπούς της επεξεργασίας αυτής.

Υπεύθυνος επεξεργασίας των προσωπικών δεδομένων είναι ο **ΠΑΙΔΙΚΟΣ ΣΤΑΘΜΟΣ ΔΗΜΟΥ ΜΙΝΩΑ ΠΕΔΙΑΔΟΣ** και δεσμεύεται να προστατεύσει τα προσωπικά δεδομένα τα οποία επεξεργάζεται σε πλήρη εναρμόνιση με τον Γενικό Κανονισμό Προστασίας Δεδομένων (GDPR)

Για τον ως άνω σκοπό έχει ορίσει Υπεύθυνο Προστασίας Δεδομένων τον κ. ΜανούσοΚλειδή(email επικοινωνίας: dpo@minoapediadas.gr)

Ο Παιδικός Σταθμός του Δήμου Μινώα Πεδιάδος επεξεργάζεται στα πλαίσια της λειτουργίας του τα προσωπικά δεδομένα των παιδιών που φοιτούν στις σχολικές του εγκαταστάσεις.

Τα προσωπικά δεδομένα τα οποία είναι απαραίτητη για την νόμιμη φοίτηση του τέκνου σας, επεξεργάζονται με σύμφωνα με τον νόμο και στηρίζονται σε νόμιμη βάση.

**Τα δικαιώματα σας σχετικά με την επεξεργασία προσωπικών δεδομένων, σύμφωνα με το Νόμο 2016/679 είναι τα ακόλουθα**

1. Δικαίωμα ενημέρωσης και πρόσβασης στα δεδομένα

2. Δικαίωμα διόρθωσης

3. Δικαίωμα περιορισμού της επεξεργασίας

4.Δικαίωμα εναντίωσης στην επεξεργασία

5.Δικαίωμα στη λήθη

6.Δικαίωμα στη φορητότητα των δεδομένων

Τυχόν αιτήματα ή αντιρρήσεις θα πρέπει να γίνονται εγγράφως στον DPO.

Έχετε το δικαίωμα να προσφύγετε στην Αρχή Προστασίας Δεδομένων Προσωπικού Χαρακτήρα για ζητήματα που αφορούν στην επεξεργασία προσωπικών σας δεδομένων. Για την αρμοδιότητα της Αρχής και τον τρόπο υποβολής καταγγελίας, μπορείτε να επισκεφθείτε την ιστοσελίδα της (www.dpa.gr □ Τα δικαιώματά μου □ Υποβολή καταγγελίας) όπου υπάρχουν αναλυτικές πληροφορίες.

Ωστόσο, στα πλαίσια της καλύτερης λειτουργίας του παιδικού σταθμού, επιθυμούμε να συλλέξουμε προσωπικά δεδομένα που αφορούν εσάς ή το τέκνο σας.Νομιμοποιητική βάση επεξεργασίας των δεδομένων σας αποτελεί η σαφής συγκατάθεσή σας.

Συγκεκριμένα:

1. **Οπτικοακουστικό Υλικό (Φωτογραφίες/ βίντεο)**

Το σχολείο προτίθεται να επεξεργασθεί (συλλέξει, διατηρήσει και χρησιμοποιήσει) προσωπικά δεδομένα του παιδιού σας (εικόνα, φωνή) κατά τη συμμετοχή του σε εκπαιδευτικές, αθλητικές, πολιτιστικές και άλλες δραστηριότητες του σχολείου. Τα δεδομένα αυτά θα περιέχονται σε αρχεία (φυσικά ή ηλεκτρονικά) φωτογραφιών ή/και βίντεο, τα οποία θα αναρτώνται στα κοινωνικά δίκτυα, στα οποία διατηρεί λογαριασμό το σχολείο. Στις ως άνω περιπτώσεις τα εν λόγω αρχεία δεν θα συνοδεύονται από το ονοματεπώνυμο του παιδιού σας, ώστε να μην είναι ευχερής η συσχέτισή του με την εικόνα, ενώ, παράλληλα, θα καταβάλλεται η μέγιστη δυνατή προσπάθεια, ώστε μέσω διάφορων τεχνικών (π.χ. θόλωση της εικόνας) να μην είναι δυνατή η αναγνώριση του προσώπου του παιδιού.

Επίσης, τα ως άνω δεδομένα (σε πιθανό συνδυασμό και με το ονοματεπώνυμο) θα τυγχάνουν αποθήκευσης και επεξεργασίας με σκοπό την δημιουργία αναμνηστικών ενθυμίων για τις εκδηλώσεις του σχολείου και θα διανέμονται μόνο στους γονείς των μαθητών του σχολείου μας, χωρίς την χρήση οποιασδήποτε τεχνικής αλλοίωσης ή παραμόρφωσης της εικόνας (π.χ. θόλωση κλπ).

Μπορείτε να ανακαλέσετε ελεύθερα ανά πάσα στιγμή οποιαδήποτε από τις παρακάτω συγκαταθέσεις, οπότε οι σχετικές φωτογραφίες ή/και βίντεο του παιδιού σας θα διαγράφονται. Η ανάκληση της συγκατάθεσης δεν θίγει τη νομιμότητα της επεξεργασίας που έχει ήδη πραγματοποιηθεί. Αυτονοήτως σε περίπτωση που ανακαλέσετε τη συγκατάθεσή σας για την επεξεργασία δεδομένων του παιδιού σας περιεχόμενων σε οπτικοακουστικό υλικό που περιλαμβάνονται και άλλα παιδιά, των οποίων οι γονείς δεν έχουν ανακαλέσει τη συγκατάθεση, το σχετικό υλικό δεν θα διαγράφεται αλλά θα καταβάλλεται η μέγιστη δυνατή προσπάθεια μέσω διαφόρων τεχνικών (π.χ. θόλωση της εικόνας) ώστε να μην είναι αναγνωρίσιμο το παιδί σας.

**Συναινώ να εικονίζεται το παιδί μου σε φωτογραφίες και βίντεο για το σκοπό και με τον τρόπο που αναφέρονται ανωτέρω:**

**Σε αναμνηστικά έντυπα του σχολείου**

**|ΝΑΙ| |ΟΧΙ|**

**Στα κοινωνικά δίκτυα του Σχολείου (facebook, instagram, twitter, youtube)**

**|ΝΑΙ| |ΟΧΙ|**

1. **Συλλογή και επεξεργασία στοιχείων επικοινωνίας σας**

Με σκοπό να ενημερώνεστε προφορικά, έντυπα ή ηλεκτρονικά για τις δράσεις, τις εκδηλώσεις και τα νέα του σχολείου θα επεξεργαζόμαστε τα προσωπικά δεδομένα, τα οποία μας χορηγήσατε, και συγκεκριμένα, το ονοματεπώνυμο, το τηλέφωνο, το email και τη διεύθυνσή σας. Μπορείτε να ανακαλέσετε ελεύθερα την παρακάτω συγκατάθεση ανά πάσα στιγμή, οπότε θα διακόψουμε άμεσα την αποστολή ενημερώσεων και θα διαγράψουμε από τα ανωτέρω δεδομένα μόνο αυτά για τα οποία δεν θα υφίσταται άλλη νόμιμη βάση επεξεργασίας τους. Η ανάκληση της συγκατάθεσης δεν θίγει τη νομιμότητα της επεξεργασίας που έχει ήδη πραγματοποιηθεί.

**ΣΥΝΑΙΝΩ ΔΕΝ ΣΥΝΑΙΝΩ**

## ΔΗΛΩΣΗ

Έχω διαβάσει και έχω ενημερωθεί για το περιεχόμενο του παρόντος και ελεύθερα και με πλήρη επίγνωση αποδέχομαι και δίδω τη ρητή συγκατάθεσή μου για τη νόμιμη επεξεργασία των δεδομένων προσωπικού χαρακτήρα που αφορούν εμένα ή το τέκνο μου του οποίου νομίμως ασκώ την γονική μέριμνα, για τους σκοπούς που περιγράφονται πιο πάνω ως οι περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμοι, όπως τροποποιήθηκαν.

|  |  |
| --- | --- |
| **Α.Α.** | **ΟΝΟΜΑΤΕΠΩΝΥΜΟ ΣΠΟΥΔΑΣΤΩΝ**  **ΓΙΑ ΤΟΥΣ ΟΠΟΙΟΥΣ ΔΙΝΕΤΑΙ Η ΣΥΓΚΑΤΑΘΕΣΗ** |
| 1 |  |
| 2 |  |
| 3 |  |

Ο/Η ΔΗΛΩΝ/ΟΥΣΑ

ΗΜΕΡΟΜΗΝΙΑ

ΟΝΟΜΑΤΕΠΩΝΥΜΟ

Υπογραφή